Edward Robinson

Edward Robinson (født 10. april 1794 i Southington i Connecticut i USA, død 27. januar 1863 i New York) var en amerikansk protestantisk teolog og forsker som blant annet spesialiserte seg på Det Hellige Land. Han ble omtalt «Father of Biblical Geography» og «Founder of Modern Palestinology».

Lig og virke

Bakgrunn
Edward Robinson vokste opp på et gårdsbruk. Hans far var pastor i en kongregasjonalistisk menighet i Southington i fire tiår. 

Den yngre Robinson underviiste på skoler i East Haven og Farmington i 1810–11 for å spare opp penger til college. Han fikk på Hamilton College i Clinton i delstaten New York, der hans morfar,  Seth Norton, var professor, og tok eksamen i 1816.

Karriere 
I 1830 ble Robinson, etter omfattende reiser og studier ved flere utenlandske universiteter, ekstraordinær teologiprofessor og bibliotekar ved det teologiske seminari i Andover i Massachusetts. Der begynte han å utgi et teologisk tidsskrift, Biblical repository, som imidlertid i 1851 gikk inn i tidsskriftet Bibliotheca sacra, som han selv og professorene Bela Bates Edwards, Edwards Amasa Park og Taylor redigerte.

Av helsegrunner tok han avskjed fra sin undervisningsstilling i 1833, og forfattet flere vitenskapelige teologiske arbeider. Særlig verdi fikk hans gresk-engelske ordbok til Det nye testamente (1836). I 1837 ble han professor i teologi ved det presbyterianske universitetsseminaret i New York, dog med forbehold om at han før sin tiltreden skulle få bruke noen år på en forskningsreise i Det Hellige land.

Etter den reisen ga han ut avhandlingen Biblical researches of Palestine (utgitt samtidig i England og USA, og i 1841 også på tysk i Robinson egen oversettelse), et arbeid som ble ansett som epokegjørende og som førte til at han i 1842 fikk doktorgraden i teologi ved universitetet i Halle samt en juridisk doktorgrad ved Yale College i New Haven 1844.

Etter nok en reise i Palestina i 1852 fremla han forskningsresultatene fra denne reise i Later Biblical Researches (1856), som i 1867 ble inntatt i det tredje opplaget av verket Biblical researches of Palestine. 

Hans Physical geography of the Holy land ble utgitt posthumt i 1865. I 1863 ble det publisert en biografi om Robinson som skrevet av H. B. Smith og Hitchcock.

Verker
 Dictionary of the Holy Bible for the Use of Schools and Young Persons (Boston, 1833)
 Greek and English Lexicon of the New Testament (1836; last revision, New York, 1850), basert på Clavis Philologica Novi Testamenti av Christian A. Wahl.  
 Biblical Researches in Palestine and Adjacent Countries
 A Harmony of the Gospels in Greek in the General Order of Le Clerc and Newcome, with Newcome's Notes: Printed from the Text with the Various Readings of Knapp (1834)
 Greek Harmony of the Gospels (1845; second edition, 1851). Den greske tekst er Textus Receptus av Elzevir (reprodusert av August Hahn). 
 English Harmony of the Gospels (1846)
 Memoir of Rev. William Robinson, with some Account of his Ancestors in this Country (New York, 1859)
 Physical Geography of the Holy Land (New York and London, 1865). Supplement til Biblical Researches, redigert inn av Mrs. Robinson etter hans død.
Reviderte utgaver av greske og engelske Harmonies, redigert av Matthew B. Riddle, 1885 og 1886 etter Robinsons død.

Robinson redigerte og oversatte:
Philipp Karl Buttmann, Greek Grammar (1823; third edition, 1851)
Georg Benedikt Winer, Grammar of New Testament Greek (1825), med Moses Stuart
Christian Abraham Wahl, Clavis Philologica Novi Testamenti (1825)
Wilhelm Gesenius, Hebrew Lexicon of the Old Testament, including the Biblical Chaldee (1836; fifth edition, with corrections and additions, 1854)

Han reviderte:
Augustine Calmet, Dictionary of the Bible (Boston, 1832)

Referanser

Kilder

Reformerte teologer
teologer fra USA
Forfattere fra USA
Personer fra Hartford County i Connecticut